ലളിതാപഞ്ചരത്നം
പ്രാതഃ സ്മരാമി ലലിതാവദനാരവിന്ദം ബിംബാധരം പൃഥുലമൗക്തികശോഭിനാസം   
ആകർണദീർഘനയനം മണികുണ്ഡലാഢ്യം മന്ദസ്മിതം മൃഗമദോജ്ജ്വലഭാലദേശം 1  

പ്രാതർഭജാമി ലലിതാഭുജകൽപവല്ലീം രത്നാംഗുളീയലസദംഗുലിപല്ലവാഢ്യാം   
മാണിക്യഹേമവലയാംഗദശോഭമാനാം പുണ്ഡ്രേക്ഷുചാപകുസുമേഷുസൃണീഃദധാനാം 2  

പ്രാതർനമാമി ലലിതാചരണാരവിന്ദം ഭക്തേഷ്ടദാനനിരതം ഭവസിന്ധുപോതം   
പദ്മാസനാദിസുരനായകപൂജനീയം പദ്മാങ്കുശധ്വജസുദർശനലാഞ്ഛനാഢ്യം  3  

പ്രാതഃ സ്തുവേ പരശിവാം ലലിതാം ഭവാനീം ത്രയ്യന്തവേദ്യവിഭവാം കരുണാനവദ്യാം   
വിശ്വസ്യ സൃഷ്ടവിലയസ്ഥിതിഹേതുഭൂതാം വിശ്വേശ്വരീം നിഗമവാംഗമനസാതിദൂരാം 4  

പ്രാതർവദാമി ലലിതേ തവ പുണ്യനാമ കാമേശ്വരീതി കമലേതി മഹേശ്വരീതി   
ശ്രീശാംഭവീതി ജഗതാം ജനനീ പരേതി വാഗ്ദേവതേതി വചസാ ത്രിപുരേശ്വരീതി 5  

യഃ ശ്ലോകപഞ്ചകമിദം ലലിതാംബികായാഃ സൗഭാഗ്യദം സുലലിതം പഠതി പ്രഭാതേ   
തസ്മൈ ദദാതി ലലിതാ ഝടിതി പ്രസന്നാ വിദ്യാം ശ്രിയം വിമലസൗഖ്യമനന്തകീർതിം  6  

ശങ്കരാചാര്യരുടെ കൃതികൾ